paragraph_text: Tijekom snimanja albuma The Joshua Tree članovi U2-a slušali su dosta gospel glazbu. Ideja za pjesmu dolazi od jedne druge pjesme koju je sastav nazvao "The Weather Girls" a zatim je snimljena inačica ove pjesme. Producent Daniel Lanois nije volio prvu pjesmu osim Larry Mullenove dionice na bubnjevima, što se kasnije može čuti u pozadini pjesme "I Still Haven't Found What I'm Looking For". Nitko ovaj cijeli projekt nije uzeo s ozbiljnošću zato što je odstupao od svega što je U2 do tada napravio. Ipak kad je pjesma snimljena uvidjeli su da su napravili nešto specijalno. Bonoovo pjevanje trebalo je dočarati osjećaj duhovnosti, o čemu tekst pjesme i govori.